ଆନନ୍ଦପୁର ୧୨/୧୦ଃ ଆନନ୍ଦପୁର ପୌରପାଳିକାରେ ଏବେ ଅଚଳାବସ୍ଥା ପରିସ୍ଥିତି । କର୍ମଚାରୀଙ୍କ ଅଭାବରୁ ହୋଇପାରୁନି ପୌରାଞ୍ଚଳର ବିଭିନ୍ନ ଉନ୍ନୟନମୂଳକ କାର୍ଯ୍ୟ ହୋଇପାରୁନି । ପୌରସଂସ୍ଥାରେ ୨ଟି ଗୋଷ୍ଠୀ ସଂଗଠକ ପଦବି ରହିଥିବାବେଳେ ଜଣେ ରଛନ୍ତି । ହେଲେ ତାଙ୍କୁ ମଧ୍ୟ ଅନ୍ୟତ୍ର ବଦଳି ପାଇଁ ନିର୍ଦେଶ ଦିଆଯାଇଛି । ସେହିପରି ୪ଟି କିରାଣୀ ପଦବୀ ମଧ୍ୟ ଖାଲି ରହିଛି ।
ଅନ୍ୟପଟେ ପୌରସଂସ୍ଥା ଥିବା ଜନ୍ମ ମୃତ୍ୟୁ ପଞ୍ଜିକରଣ ବିଭାଗରୁ ଆନନ୍ଦପୁର ମୁଖ୍ୟ ଚିକିତ୍ସାଳୟକୁ ସ୍ଥାନାନ୍ତରିତ ପାଇଁ ହୋଇଥିବା ନିଷ୍ପତ୍ତି ଯୋଗୁଁ ଲୋକେ ଅସୁବିଧାର ସମ୍ମୁଖୀନ ହେବେ । ଏହିସବୁ ବିଷୟରେ ନିର୍ବାଚିତ ପ୍ରତିନିଧି ମାନେ ଜିଲ୍ଲାପାଳଙ୍କୁ ଭେଟି ଅବଗତ କରାଇଥିଲେ ମଧ୍ୟ ଜିଲ୍ଲାପାଳ ଘଟଣା ପ୍ରତି ଗୁରୁତ୍ୱ ଦେଉନଥିବା ଅଭିଯୋଗ ହୋଇଛି ।
ଜିଲ୍ଲା ପ୍ରଶାସନର ଆନନ୍ଦପୁର ପୌରପାଳିକା ପ୍ରତି ଏଭଳି ମନୋଭାବ ବିରୋଧରେ ଆଜି ପୌରପାଳିକାର ନିର୍ବାଚିତ ପ୍ରତିନିଧି ମାନେ ଆଜି ଆନନ୍ଦପୁର ଉପଜିଲ୍ଲାପାଳଙ୍କ କାର୍ଯ୍ୟାଳୟ ସମ୍ମୁଖରେ ଧାରଣାରେ ବସିଛନ୍ତି । ଯେ ପର୍ଯ୍ୟନ୍ତି ଦାବି ପୁରଣ ନହେବ ଧାରଣା ଜାରି ରହିବ ବୋଲି କହିଛନ୍ତି ଆନ୍ଦୋଳନକାରୀ.
